Pas på varmeregningen, mens du rejser - Selfsteer
by Kim Hansen april 2, 2020 maj 17, 2020
Ingen har lyst til at fyre for fuglene. Med traditionelle og populære opvarmningsmetoder til hjemmet er det ikke altid muligt at minimere opvarmningen af hjemmet uden helt at måtte slukke for anlægget. Dette kan eksempelvis være et problem, hvis man tager på ferie i vinterhalvåret, hvor man samtidig har slukket fuldstændigt for radiatorerne i ens hjem. Frost kan være yderst skadeligt for ens hjem, men samtidig har man jo ikke lyst til at tænde for varmen, når man ikke er hjemme til at regulere på den efter behov. Heldigvis er der nyere, smartere metoder til at holde ens hjem beboeligt, mens man er på ferie, så man ikke behøver frygte frosset hjem eller kæmpe varmeregning, når man kommer hjem igen.
Elradiator med Wi-Fi, så du kan skrue ned for varmen, når du er afsted
Den typiske radiator i et hjem i Danmark er vandbåren, altså varmer den dit hjem op ved hjælp af vand. En elradiator er derimod elektrisk, og den skal altså derfor blot stikkes i stikkontakten, og så får du et dejligt varmt og behageligt hjem. Nogle af de nyere udgaver af elradiatorer har desuden Wi-Fi-forbindelse. Med Wi-Fi kan du derfor få lov at indstille på din radiator via din telefon, via en app. På denne app kan du typisk indstille varmen helt præcist, og ofte også til hvert enkelt rum, så alle i familien kan have det tilpas og varmt på hvert deres værelse eller foretrukne opholdssted.
Men hvad nytter alt dette, når du er på ferie? Producenterne af disse smarte elradiatorer har selvfølgelig allerede haft disse tanker. Derfor kommer mange af dem med en såkaldt ferietilstand. Tænder du for din elradiators ferietilstand, får du et reduceret forbrug, når du er afsted på ferie eller et andet sted i længere tid. På denne måde kan du minimere dit forbrug af varme uden helt at slukke for dine radiatorer. Så kan der altså ikke ske nogen ulykker, og du kan få sparet nogle penge på varmeregningen, mens du solbader, står på ski eller er på storbyferie.
Varmepumpe – luft-til-luft-varmepumpe og luft-til-vand-varmepumpe
Foretrækker du en mere integreret løsning i dit hjem, kan du også installere varmepumpe. Der findes overordnet to typer varmepumper, nemlig luft-til-luft-varmepumper og luft-til-vand-varmepumper. Begge fungerer ved at køre på varmeenergi udefra og omdanne det til varmt vand eller varm luft inde i dit hjem. Når du leder efter en god varmepumpe, er det derfor vigtigt, at du ved, hvilken slags du gerne vil have. En luft-til-vand-varmepumpe sparer på både vand- og varmeregningen ved at varme vandet op i dine radiatorer, din gulvvarme og dine haner.
Derudover er der selvfølgelig mærke at overveje. Kinnan.dk har indtil flere kendte mærker, som producerer rigtig kvalitet. Du kan eksempelvis finde en Mitsubishi varmepumpe, som er særligt tilpasset det nordiske klima. Med en varmepumpe får du en langt mere energieffektiv opvarmning, og det vil altså sige, at du sparer penge på varmeregningen – både når du er på ferie, og når du er hjemme.
Find håndværker i Odder